钦定古今图书集成/明伦汇编/氏族典/第327卷 > 《廖用贤尚友录》 > 刘泽
## 钦定古今图书集成/明伦汇编/氏族典/第327卷 > 《廖用贤尚友录》 > 刘泽

按《汉书燕王刘泽传》：“泽，高祖从祖昆弟也。高祖三年
为郎中，十一年封营陵侯。高后时，齐人田生游，乏资
以画奸泽，泽大说之，用金二百斤为田生寿。田生如
长安，假大宅，令其子求事吕后，所幸大谒者张卿说
张卿，语太后，立吕产为王。太后赐张卿千金，张卿以
其半进田生，田生弗受，因说卿入言太后立泽为琅”
邪王。王二年而太后崩，泽乃与齐王合谋，欲诛诸吕。
至长安，共立孝文帝。文帝元年，徙泽为燕王。二年薨，
谥曰敬。子康王嘉嗣。九年薨，子定国嗣。定国立四十
二年，国除，哀帝时继绝世封。泽元孙之孙无终公士
归生为营陵侯，更始中为兵所杀。